เรื่องร้องเรียน: 18 มี.ค. 9.10น. ป้ายรถเมล์สะพานปิ่นเกล้า หน้าร้านปิ่นเกล้าหัวปลาหม้อไฟ มีวินมอเตอร์ไซค์นั่งสูบบุหรี่หน้าตาเฉย คนรอรถเมล์หันไปมองก็จ้องหน้า ไม่สนใจคนรอบข้าง ปัญหาเยอะจัดๆ เดี๋ยวก็ทิ้งก้นบุหรี่-ซองบุหรี่ลงพื้น ถุยน้ำลายลงพื้น คุยกันเอะอะโวยวายเสียงดัง ขับรถขึ้นทางเท้า ขับรถย้อนศร เอาก้อนแบริเออร์พลาสติกสีแดงมาวางขวางถนนจองที่จอด ครบเครื่องมากครับ ยิ่งใหญ่เหลือเกิน วินชั่วๆเลวๆแบบนี้ต้องยุบทิ้งนะครับ อนาคตจะไม่เป็นวินแล้วครับ จะเป็นมาเฟียแล้ว กร่างขึ้นทุกวัน
การดำเนินการของเจ้าหน้าที่: ฝ่ายเทศกิจตรวจสอบเรื่องร้องทุกข์ของท่าน ได้ทำการว่ากล่าวตักเตือนและประชาสัมพันธ์แก่ผู้ขับรถจักรยานยนต์สาธารณะห้ามมิให้สูบบุหรี่ในที่สาธารณะ รวมทั้งปฎิบัติตามกฎจราจรและพรบ.รักษาความสะอาดฯ อย่างเคร่งครัด ถ้าพบมีการกระทำผิดอีกอาจจะถูกยกเลิกสิทธิขับรถจักรยานยนต์สาธารณะได้ ทั้งนี้ได้มีการติดป้ายประชาสัมพันธ์ห้ามสูบบุหรี่ในที่สาธารณะเพิ่ทเติม ที่ป้ายจอดรถประจำทางค่ะ
ความเห็นของผู้แจ้ง: เทศกิจนี่ทำเป็นแต่ว่ากล่าวตักเตือนใช่มั้ยครับ จับปรับไม่เป็นเลย ไม่ว่าจะรูปหลักฐานชัดเจนแค่ไหน เห็นยันหน้า เห็นยันทะเบียน ก็ว่ากล่าวตักเตือน คงจะกลัวกันมากกกกกเลยหละครับ ไม่งั้นเคสขับรถบนทางเท้าคงไม่ต้องเอาแผงเหล็กโง่ๆมาตั้งรกเกะกะเต็มไปหมด ขอให้เจริญๆนะครับ เหนื่อยใจชิบหาย
พื้นที่: แขวงอรุณอมรินทร์ เขตบางกอกน้อย กรุงเทพมหานคร